اسلام آباد: مچ آملک اٹی 24 گھنٹہ ٹی کورونا دین انا 53 کیس رپورٹ مس وخت اس کہ 13 ناجوڑ آتا حالیت نازرک ءِ۔ جمعہ نادے آ قومی ادارہ جان جوڑی (این آئی ایچ) نا کنڈآن جاری حساب وکتاب نا رداٹ مچ آملک اٹی 24 گھنٹہ ٹی کورونا دین انا 3 ہزار 863 ٹیسٹ کننگا ہرافتیان 53 بندغ آتا ٹیسٹ مثبت بس ہندا وڑ مثبت کیس آتا کچ 1.37 درسد ئسک و داوخت آ کورونا دین آن اسہ ناجوڑ اس زوال کرے وخت اس کہ 13 نا حالیت نازرک ءِ۔ ملک انا چندی شار تیٹی 24 گھنٹہ ٹی کروک آکورونا ٹیسٹ و مثبت کیس آتا بابت لاہور اٹی 595 بندغ آتیان 11 بندغ آتا ٹیسٹ مثبت بس و ہموڑے مثبت کیس آتا کچ 1.85 درسد ئسک، ہندا وڑ راولپنڈی ٹی 263ٹیسٹ آتیان اسہ بنڈغ اسینا ٹیسٹ مثبت بس و ہموڑے کچ 0.38 درسد ئسک، گوجرانوالہ ٹی 213ٹیسٹ آتیان 2 بندغ آتا ٹیسٹ مثبت بس و ہموڑے کچ 0.94 درسد ئسک، وخت اس کہ اسلام آباد اٹی 453 آن 10 بندغ آتا ٹیسٹ مثبت بس و کچ 2.21 درسد ئسک۔
(اے پی پی)
